open-index/open-wikipedia-markdown huggingface dataset:
Sexual Harassment

***Sexual Harassment*** er et musikkalbum med deathpunk-bandet Turboneger. Albumet ble utgitt 13. juni 2012.

## Sporliste
# «I Got a Knife» (Tony Sylvester/Knut Schreiner/Thomas Seltzer/Tommy Akerholdt)
# «Hello Darkness» (Tony Sylvester/Knut Schreiner/Thomas Seltzer)
# «Shake Your Shit Machine» (Knut Schreiner/Thomas Seltzer)
# «TNA (The Nihilistic Army)» (Tony Sylvester/Knut Schreiner/Nick Oliveri/Thomas Seltzer)
# «Mister Sister» (Knut Schreiner/Thomas Seltzer)
# «Dude without a Face» (Knut Schreiner/Thomas Seltzer)
# «Buried Alive» (Tony Sylvester/Knut Schreiner/Thomas Seltzer)
# «Tight Jeans, Loose Leash» (Knut Schreiner/Thomas Seltzer)
# «Rise Below» (Tony Sylvester/Knut Schreiner/Thomas Seltzer)
# «You Give Me Worms» (Knut Schreiner/Thomas Seltzer)
## Medvirkende
### Turboneger
* The Duke of Nothing - sang, låtskriver
* Happy-Tom - bass, låtskriver
* Euroboy - gitar, låtskriver
* Rune Rebellion - gitar
* Tommy Manboy - trommer
### Øvrige
* Andrew W.K. - piano på *Shake Your Shit Machine*, kor 
* Nate Newton - bakgrunnvokal på *TNA (The Nihilistic Army)*, *Dude without a Face*
* Behmont Tench - piano på *Mister Sister*
* Matt Sweeney - gitar på *Tight Jeans, Loose Leash*, kor, produsent 
* Gus Oberg - tekniker
* Pete Bischoff - tekniker 
* Nick Terry - miksing 
* Ted Jensen - mastering 
* Akimoto Fakuda - fotograf
* Trond Sættem - fotograf
* Raymond Mosken - fotograf
* Lars K. Lande - fotograf
* Gardar Eide Einarsson - artwork 
* Matias Faldbakken - artwork 
* Martin Kvamme - art direction
Battyebreen

**Battyebreen** er en 19 km lang isbre på Spitsbergen, Svalbard. Den er en dalbre, og ligger i James I Land. Den starter ved Viftepasset og går derfra mot øst, senere sørøst, og ender opp innerst i Dicksondalen. Flere sidebreer løper sammen med Battyebreen, hvorav de største er Størmerbreen, Brurskankbreen og Stabeisbreen. Fra brefronten renner Dicksonelva ned mot Dicksonfjorden.

Breen er oppkalt etter den engelske reisende naturhistorikeren og forfatteren Aubyn Trevor-Battye.

## Referanser
Mahlsdorf

**Mahlsdorf** er en ortsteil i Berlins bydel Marzahn-Hellersdorf. 

Stedet nevnes første gang i skriftlige kilder fra 1345 som *Malterstorp*. Sammen med Kaulsdorf og Biesdorf utgjør ortsteilen Tysklands største sammenhengende område med en- og tofamiliehus.
## Geografi
Mahlsdorf grenser i vest til Kaulsdorf, i nord til Hellersdorf, i vest til Brandendburg og i sør til Köpenick.
Mot grensen til Kaulsdorf ligger den såkalte Berlinbalkongen. Den er det eneste sted i Berlin hvor man tydelig kan se høydeforskjellen (ca 15 meter) mellom Barnimhøyden og Berlin urstrømdal.

## Historie

Innvandrere fra Plattenhardt i Württemberg etablerte i 1753 landsbyen *Kiekmal* i området Barnim. Bosettingen skjedde etter tillatelse av Fredrik II av Preussen. Inntil begynnelsen av 1800-tallet var befolkningen på ca 250 innbyggere. Deretter og særlig under den såkalte Gründerzeit, skjedde en eksplosjonsartet befolkningsutvikling. Dette var delvis tilskyndet av at den første jerbanestasjonen kom i 1885. 

Mahlsdorf tilhørte Landkreis Niederbarnim i den prøyssiske provinsen Brandenburg. I 1920 ble området innlemmet i Stor-Berlin og hadde da ca 6 000 innbyggere. Mahlsdorf tilhørte på dette tidspunkt den administrative bydelen Lichtenberg. Etter den andre verdenskrigen og til Tysklands gjenforening i 1990, lå Mahlsdorf i Øst-Berlin. Fra 1979 tilhørte Mahlsdorf bydelen Marzahn og fra 1986 den nye bydelen Hellersdorf. 

Fra 1959 og til die Wende ble det i Lichtburg kino i Hultschiner Damm produsert mer enn 1 000 Jon Blund-filmer.
## Severdigheter
Landsbykirken fra ca 1250 er stedets eldste bygning. Et Gründerzeitmuseum finnes i Hultschiner Damm 333. 

## Kollektivtrafikk
Mahlsdorf stasjon betjenes av S-Bahn linje 5. 
## Bilder

Fil:Coat of arms de-be mahlsdorf 1987.png|Mahlsdorfs våpenskjold fra 1800-tallet viser kornband, ljå og rive som tegn på landbruksnæringen i området. Hva treet symboliserer er uklart.
Fil:Berlin-Mahlsdorf, Gründerzeitmuseum.jpg|Gründerzeitmuseet i Mahlsdorf
Fil:Berlin-Mahlsdorf, Friedrich-Schiller-Grundschule.jpg|Grunnskolen *[[Friedrich Schiller]]*
Fil:Bf-b-mahlsdorf.jpg|Mahlsdorf stasjon
Fil:Berliner Balkon - östlicher Hang.jpg| Turveien på Berlinbalkongen


## Referanser



## Eksterne lenker
* 
* Nettside med Mahlsdorf som tema  Besøkt 16. juni 2012
Camposdue

**Camposdue** *(Uropelia campestris)* er den eneste art i slekten ***Uropelia***, i duefamilien. Den holder til i Brasil og Bolivia.

## Eksterne lenker
*
Dum og dummere: Da Harry møtte Lloyd

***Dum og dummere: Da Harry møtte Lloyd*** (engelsk: *Dumb and Dumberer: When Harry Met Lloyd*) er en amerikansk komedie fra 2003. Filmen er regissert av Troy Miller, og har Derek Richardson og Eric Christian Olsen i hovedrollene. Filmen er en slags forløper til *[[Dum og dummere]]* med Jim Carrey og Jeff Daniels, selv om denne kom ni år etter.

Filmen tar for seg hva som skjer når Harry og Lloyd møtes for første gang på high school, og plasseres i en spesialklasse for «spesielle elever». IQ-nivået til Harry og Lloyd var heller ikke den gangen spesielt høyt, og dermed skjer det mange absurde og merkelige ting.

## Rolleliste
* Derek Richardson i rollen som Harry Dunne
* Eric Christian Olsen i rollen som Lloyd Christmas
* Luis Guzmán i rollen som Ray
* Rachel Nichols i rollen som Jessica
* Elden Henson i rollen som Turk
* Eugene Levy i rollen som Principal Collins
* Mimi Rogers i rollen som Mrs. Dunne
* Shia LaBeouf i rollen som Lewis
* William Lee Scott i rollen som Carl
* Cheri Oteri i rollen som Ms. Heller
* Michelle Krusiec i rollen som Ching Chong
* Josh Braaten i rollen som Toby
* Teal Redmann i rollen som Terri

## Eksterne lenker
*
Pintara

* Se systematisk inndeling

***Pintara*** er en gruppe (slekt) av sommerfugler som tilhører familien smygere (Hesperiidae). 
## Utseende
Nokså store (vingespenn ca. 50 millimeter), slanke, bredvingede smygere. Forvingene er svarte, ofte med en blå metallglans og hvite flekker som danner et uregelmessig tverrbånd. Bakvingene er gule med brunsvarte flekker og brunsvart ytterkant.

## Utbredelse
Slekten er utbredt i Sørøst-Asia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878
*************** Tagiadini Mabille, 1878 – ca. 170 arter fordelt på 27 slekter, for det meste i tropene i den gamle verden
**************** slekten *Pintara* Evans, 1932
***************** *[[Pintara bowringi]]* (Joicey & Talbot, 1921)
***************** *[[Pintara capiloides]]* Devyatkin, 1998
***************** *[[Pintara pinwilli]]* (Butler, 1879)
***************** *[[Pintara tabrica]]* (Hewitson, 1873)

## Kilder

* Brower, A.V.Z. og Warren, A. (2007) *Pintara* på Tree of life http://tolweb.org/Pintara/
* Markku Savela's Lepidoptera and some other life forms: Sjekkliste over artene. Hentet 13.6. 2012.

## Eksterne lenker
* 
* Bilde av ''Pintara pinwilli''
Cheap Trick (album fra 1977)

***Cheap Trick*** er det første studioalbumet til Cheap Trick

# ELO Kiddies (Single Version)	3:43
#Daddy Should Have Stayed In High School	4:44
#Taxman, Mr. Thief	4:15
#Cry, Cry	4:22
#Oh, Candy	3:07
#Hot Love	2:30
#Speak Now Or Forever Hold Your Peace	4:35
#He's A Whore	2:42
#Mandocello	4:46
#The Ballad Of TV Violence (I'm Not The Only Boy)

## Eksterne lenker
*
Nordsamisk Wikipedia

**Nordsamisk Wikipedia** () er den nordsamiske utgaven av Wikipedia. Den ble opprettet 20. juli 2004.

I juli 2020 fikk utgaven en ny forside, designet av Stine Marje Vars fra designbyrået Árvu.

## Milepæler
* 20. jul. 2004: Wikipedia på nordsamisk opprettes
* 21. nov. 2004: Den aller første artikkelen (:se:Ruoŧŧa) opprettes av brukeren Tsujigiri
* 15. mai 2007: Artikkel nr.  opprettes
* 18. jan. 2012: Artikkel nr.  (:se:Øygarden) opprettes
* 1. jul. 2012: Artikkel nr.  (:se:Roggeoaivi) opprettes
* 6. okt. 2012: Artikkel nr.  (:se:1162) opprettes
* 28. feb. 2013:  artikler
* 15. jan. 2023:  artikler

## Se også
* Wikimedia Foundation
* Wikipedia på enaresamisk
* Wikipedia på bokmål og riksmål
* Wikipedia på nynorsk

## Referanser


## Eksterne lenker

* 
*  Nordsamisk Wikipedia hos Wikimedia Norge
The Even Stevens Movie

:*For TV-serien som denne filmen er en oppfølger til, se [[Even Stevens]]*

***The Even Stevens Movie*** er en amerikansk komedie fra 2003. Filmen er regissert av Sean McNamara, og har Shia LaBeouf og Christy Carlson Romano i hovedrollene.

## Om filmen
Filmen fungerer som en helaftens avslutning av TV-serien *[[Even Stevens]]*, som pågikk i tre sesonger fra 2000 til 2003.

## Handling
Stevens-familien tror de har vunnet en gratis reise til en øy halvveis rundt jorda, og de tar med seg Beans på turen. I virkeligheten er de blitt flydd til en liten øy noen få mil bort for å delta i et realityshow. Når de oppdager dette går verden i spinn for våre venner, og familien splittes i to. Når Louis' venner Twitty og Tawny skjønner hva som foregår, reiser de ut til øya sammen med Tom for å redde dem.

## Rolleliste
* Shia LaBeouf i rollen som Louis Stevens
* Christy Carlson Romano i rollen som Ren Stevens
* Donna Pescow i rollen som Eileen Stevens
* Tom Virtue i rollen som Steve Stevens
* Nick Spano i rollen som Donnie Stevens
* Steven Anthony Lawrence i rollen som Beans
* A.J. Trauth i rollen som Alan Twitty
* Margo Harshman i rollen som Tawny Dean
* Tim Meadows i rollen som Miles McDermott
* Josh Keaton i rollen som Mootai / Jason
* Dave Coulier i rollen som Lance LeBow
* Keone Young i rollen som Chief Tutka
* Fred Meyers i rollen som Tom Gribalski
* Lauren Frost i rollen som Ruby Mendel
* Kenya Williams i rollen som Monique Taylor
* Ty Hodges i rollen som Larry Beale
* Gary LeRoi Gray i rollen som Nelson minkler
* George Anthony Bell i rollen som Principal Wexler
* Jim Wise i rollen som Coach Tugnut
* Walker Howard i rollen som Laylo
* Tom Dugan i rollen som Keith
* Matthew Yang King i rollen som Scott
* Jody Howard i rollen som Cynthia Mills
* Sally Berman i rollen som Mrs. Van Gundy

## Eksterne lenker
* 
*
Abraham Cowley

**Abraham Cowley** (født 1618, død 28. juli 1667) var en engelsk dikter som var en av de ledende engelske på poeter på 1600-tallet med 14 trykkinger av hans verker mellom 1668 og 1721.

## Liv og virke
De viktigste kildene for informasjon om Cowleys liv er det selvbiografiske essayet *On My Self* og Thomas Sprats skildring av livet til Cowley, som ble utgitt i den første utgaven av Cowleyssamlede verker (1667). Sprat ble kjent med Cowley i 1657.

Cowley var sønn av den velstående handelsmannen Thomas Cowley, som døde få måneder før Abraham ble født. Ti år gammel diktet Abraham sitt første dikt, *The Tragicall Historie of Pyramus and Thisbe*; det bærer preg av påvirkning fra Edmund Spenser og hans *[[The Faerie Queene]]*. Tolv år gammel skrev han to lange og ett kort dikt, som sammen med det første ble publisert i *Poetical Blossomes* (1633). Etter dette skrev han den pastorale komedien *Loves Riddle* (1638), trolig mens han ennå gikk på skole i St. Peter's College i Westminster.

I studietiden ved Trinity College ved University of Cambridge skrev Cowley eposer og komedier som blant annet ble publisert i diktantologier i regi av universitetet (1637, 1640 og 1641). Etter at han hadde tatt mastergraden fikk han, på grunn av sin rojalistiske overbevisning, ikke studere mer ved det parlamentarisk pregede Cambridge. Han flyttet over til University of Oxford, hvor han fullførte versesatiren *A Satire. The Puritan and the Papist*, som han ga ut anonymt. I 1642 ga han seg i kast med krigseposet *The Civil War*, og under den engelske borgerkrigen ble han regnet som den viktigste dikteren som sto på kongens side. Han var med dronning Henrietta Maria i eksil til Frankrike, og fortsatte med å dikte mens han var der. I 1647 kom *The Mistress*, en samling kjærlighetsdikt som senere ble et av hans mest leste verk. I 1654 ble han sendt til England på dronningens ordre, for å undersøke tilstanden i landet. Det hele endte med at han ble innesperret i Whitehall. Hans venn, Charles Scarborough, betalte kausjon og fikk ham løslatt.

Før og i tiden i fengsel forberedte han *Poems*, en diktsamling som inneholdt nye og gamle dikt, som klagesanger for samtidens døde, for eksempel dikterkollegaen Richard Crashaw.

Cowley led av diabetes og døde bare 49 år gammel av lungebetennelse.

Franz Schubert tonesatte et dikt av Cowley i lieden «Der Weiberfreund» (D. 271)

## Referanser


## Litteratur
*Calhoun, Thomas O. (1993): «Abraham Cowley» i: *Dictionary of Literary Biography*, bind. 131. Farmington Hills: Thomson Galt, s. 61-72.

## Eksterne lenker
* 
* 
* Essays by Abraham Cowley hos *Quotidiana.org*
* Works of Abraham Cowley hos *Archive.org*
* Samuel Johnson elevates Cowley for «easy poetry»
Aboño

**Río Aboño** er en elv nord i Spania som renner gjennom den autonome regionen Asturias. Kilden til elven ligger i Llanera og den munner ut i Biscayabukta etter bare 10 km. 

## Referanser
Tekhnologitsjeskij institut (St. Petersburgs metro)

**Tekhnologitsjeskij institut** (kyrillisk: ) er en undergrunnsstasjon i St. Petersburgs metro. Stasjonen består av to adskilte haller som betjener henholdsvis Kirovsko-Vyborgskaja-linjen (linje 1, åpnet i 1955) og Moskovsko-Petrogradskaja-linjen (linje 2, åpnet i 1961). Stasjonen er en dyptliggende pilarstasjon 40 meter under bakken. Navnet kommer fra at stasjonens vestibyle (inngangsparti) ligger rett ved St. Petersburgs statlige teknologiske institutt (tekniske universitet).

## Den første hallen

Den første hallen åpnet 15. november 1955, som én av de sju opprinnelige stasjonene på linje 1 mellom Avtovo og Plosjtsjad Vosstanija. Arkitekter var A. Sokolov og A.K. Andrejev.  Hallens hovedmateriale er marmor fra Ural. Utsmykningen er gjort rundt temaet sovjetisk/russisk vitenskap, og på sentralhallens pilarer finnes 24 bronserelieffer av kjente russiske vitenskapsmenn og ‑kvinner, deriblant (listen er ufullstendig)

* Hortonomen Ivan Mitjurin (1855–1935)
* Nevrologen Vladimir Bekhterev (1857–1927)
* Botanikeren og fysiologen Kliment Timirjazev (1843–1920)
* Mikrobiologen Ilja Metsjnikov (1845–1916)
* Fysikeren Aleksandr Popov (1859–1905)
* Elektroingeniøren Pavel Jablotsjkov (1847–1894)
* Etnografen og antropologen Nikolaj Miklukho-Maklaj (1846–1888)
* Kirurgen Nikolaj Pirogov (1810–1881)
* Matematikeren Nikolaj Lobatsjevskij (1792–1856)
* Trykkeren Ivan Fjodorov (1518–1583)
* Polyhistoren Mikhail Lomonosov (1711–1765)
* Oppdageren og geografen Nikolaj Przjevalskij (1839–1888)
* Matematikeren Sofja Kovalevskaja (1850–1891)
* Rakettforskeren Konstantin Tsiolkovskij (1857–1935)
* Kjemikeren Dmitrij Mendelejev (1834–1907)

Relieffer som ble fjernet for å gjøre plass til forbindelsen i 1961:
* Kjemikeren Aleksej Favorskij (1860–1945)
* Ingeniøren Aleksej Krylov (1863–1945)

## Den andre hallen
Den andre hallen åpnet 29. april 1961, som én av stasjonene på den nye linje 2. I første omgang fungerte stasjonen som endestasjon på linjen til Park Pobedy. 1. juli 1963 var også banestrekningen mellom Tekhnologitsjeskij institut og Petrogradskaja klar til åpning, og Tekhnologitsjeskij institut ble da den første stasjonen i Sovjetunionen med overgang mellom to kryssende linjer. Den andre hallen ble utformet i en mer funksjonell stil som følge av Nikita Khrusjtsjovs økonomiske programmer. Arkitektene  A.I. Pribulskij, A.Ja. Macheret og V.V. Gankevitsj tegnet en enkel og lys hall med dekorative tekster på marmorpilarene over temaet sovjetisk/russisk vitenskap. I utgangspunktet hadde den andre hallen ingen selvstendig utgang, men ble i stedet knyttet til den første hallen via en passasje. Først i 1980 ble det bygget en egen utgang fra hallen.

## Vestibylen
Fra den nordlige enden i hver hall leder tre rulletrapper opp til vestibylen på gateplan. Vestibylen ligger i krysset mellom Moskovskij prospekt og Zagorodnyj prospekt og bygget huser også kontorene til St. Petersburgs metro.

## Eksterne lenker
*
Kunmingdialekt

**Kunmingdialekt** () er en dialekt  av sørvestmandarin. Lingvisten Luo Changpei har karakterisert den med stikkordene «klare fonemer, elegant vokabular, klar grammatikk».

Dialektens historie er nært knyttet til de hankinesiske migrasjonsbølger til Yunnan. Det skjelnes mellom en gammel og en ny kunmingdialekt; den nye utviklet seg fra 1940-årene, da mange flere han kinesere kom til landsdelen etter annen sino-japanske krig.

Toner, uttale og ordskatt i kunmingkinesisk er forskjellin fra den nordkinesiske dialektgruppe.

## Referanser
Ustripet pelamide

**Ustripet pelamide** er en fisk i makrellfamilien og er den eneste arten i slekten *Orcynopsis*. Den er en sjelden gjest i norske farvann.

Den kjennetegnes på at ryggfinnene nesten er sammenvokst, og på at den fremste ryggfinnen har en konveks form.  Den skiller seg fra stripet pelamide ved at ryggsiden ikke har tverrstriper. Hodet og forkroppen har hudplater, mens resten av kroppen er nesten uten skjell. Den har ikke svømmeblære. Maksimal lengde er 130&nbsp;cm og maksimal vekt 13&nbsp;kg, men vanlig størrelse er opptil 90&nbsp;cm lang og en vekt på 4&ndash;5&nbsp;kg.

Ustripet pelamide er funnet i det østlige Atlanterhavet fra Norge og Sverige sørover til Senegal, men er vanligst i de sørlige delene av Middelhavet. Den er aldri tatt ved Madeira, Kanariøyene eller Kapp Verde.

Arten lever pelagisk i kystfarvann og eter ansjos, sardin, hestmakreller, okseøyefisk og makreller. Den går i små stimer, ofte så nær overflaten at ryggfinnen stikker opp i lufta. Det drives ikke direkte fiske etter ustripet pelamide, men den blir av og til tatt som bifangst.

## Litteratur
* 
* 

## Eksterne lenker
* 
*  
*  Tasarte: ''Orcynopsis unicolor'' &ndash; masmar illustrasjon med en korrekt tegnet ryggfinne
American Pie: Reunion

***American Pie: Reunion*** er en amerikansk komedie, oppfølgeren til American Pie 3: Bryllupet. 

I filmen møtes alle rollefigurene fra den første filmen ti år etter til en stor high-school-gjenforening i East Great Falls. I løpet av én etterlengtet helg oppdager de hva som har forandret seg, hvem som ikke har gjort det og at tid og avstand ikke kan bryte gode vennskapsbånd. 

Sommeren 1999 ga fire puslete gutter fra Michigan seg i kast med sin misjon om å miste jomfrudommen. I løpet av årene som har gått har Jim og Michelle giftet seg, mens Kevin og Vicky har gått fra hverandre. Oz og Heather har vokst fra hverandre, og Finch lengter fortsatt etter "den store kjærligheten". Nå vender barndomsvennene hjem igjen som voksne for å mimre om - og la seg inspirere av - de hormonelle tenåringene fra fortiden.

Filmen ble produsert av Universal Pictures, og hadde premiere i USA den 6. april 2012.

## Handling
Tretten år etter at de ble uteksaminert fra videregående, bor Jim Levenstein i Chicago-området sammen med sin kone Michelle og deres to år gamle sønn. Chris «Oz» Ostreicher arbeider som ekspertkommentator i Los Angeles, og bor sammen med sin utro supermodell-kjæreste Mia. Kevin er også gift, og arbeider hovedsakelig hjemmefra som arkitekt. Steven Stifler er ansatt for en sjef, som ofte fornærmer ham. Deres tidligere klasse-kamerat John ønsker å arrangere en skole-gjenforening i East Great Falls, Michigan.

Ved en lokal pub møter Jim, Oz, Kevin og Finch Selena, Michelles venn fra bandet, og Stifler dukker også opp uventet. Oz møter også en tidligere kjæreste fra videregående, Heather, som nå er i et forhold med en kardiolog, Ron. Stifler ødelegger en vannscooter som tilhørte Karas kjæreste. Michelle, bekymret over mangelen på sex i ekteskapet deres, forsøker å få BDSM-sex med Jim, men dette blir avbrutt av Kara.

Politiet dukker også opp for å arrestere Finch. på grunn av mistanker om at han hadde stjålet sjefens motorsykkel. Resten av gjengen blir snart irriterte over Stifflers umodenhet, og Stifler avslutter hele festen. Men gjengen blir snart venner igjen, og de insisterer på at tiden deres på videregående aldri hadde vært særlig morsomt uten Stifler. Alle sammen reiser deretter til klasse-gjenforeningen sammen. De foreslår også en pakt om at de burde gjenforenes en gang i året. 

## Rolleliste
* Jason Biggs som Jim Levenstein
* Alyson Hannigan som Michelle Levenstein.
* Chris Klein som Chris "Oz" Ostreicher.
* Thomas Ian Nicholas som Kevin Myers.
* Eddie Kaye Thomas som Paul Finch.
* Seann William Scott som Steve Stifler
* Tara Reid som Vicky Lathum
* Mena Suvari som  Heather Gardner
* Eugene Levy som Noah Levenstein
* Jennifer Coolidge som Jeanine Stifler
* Shannon Elizabeth som Nadia
* Chris Owen som Chuck Sherman
* Justin Isfeld som Justin.
* Rebecca De Mornay som Rachel Finch.
* Vik Sahay som Prateek Duraiswamy, Stifler's sjef.

## Eksterne lenker
* 
*
Arnhild Flikke

**Arnhild Flikke** (født 17. mars 1972) er en norsk psykiater.

Flikke observerte Anders Behring Breivik ved Ila fengsel og forvaringsanstalt fra 9. september 2011, og hadde 22 samtaler med Breivik før rettssaken. Det tiende møtet og de fleste av samtalene deretter hadde hun sammen med psykologspesialist Eirik Johannesen. Hun vitnet i forbindelse med rettspsykiatriske vurderinger av Anders Behring Breivik i rettssaken mot Breivik den 11. juni 2012. 

## Referanser
Jens Trøan

**Jens Trøan** (1883–1911) var en norsk lærer og forfatter. Han utga to bøker: *Tater-Erik* (1910) og *Erika* (1911).

Hans foreldre var Lars Ormhaug og Kari Hågensdatter fra Alvdal. Faren var gårdbruker, underoffiser og ordfører i Røros 1905-13. Jens Trøan gikk på Elverum lærerskole 1901-03, og fikk deretter lærerstilling i skolekretsen Nyplassen-Djupsjølia. Ved siden av læreryrket og vervet som leder av Røros lærerlag skrev han for flere aviser: Fjell-Ljom, Dovre, Verdens Gang og vittighetsbladet Hvepsen. Han var sterkbygd og uvøren med sin egen helse, og hans tidlige død kom trolig som følge av senskader etter et brageløft.

De to romanene som utkom hos Aschehoug i 1910 og 1911 ble gjenutgitt i ett bind i 1950 på et lokalt forlag, og på ny i 1999. Novellen «Da Mons Kjærringtrøen blev viet» er gjenopptrykket i juleheftet *Jul i Fjellheimen* 2003.

En minnebauta over ham ble reist på hjemgården Trøan i 1930. Det første initiativet til minnesteinen kom fra Trøans venn og kollega Johan Falkberget i et avisinnlegg i 1916

## Referanser
Ctenoptilum

* Se systematisk inndeling

***Ctenoptilum*** er en gruppe (slekt) av sommerfugler som tilhører familien smygere (Hesperiidae).
 
## Utseende
Middelsstore, lysbrune smygere med noe uregelmessig formede vinger. Vingene har spredte, metallfargede flekker.

## Utbredelse
Slekten er utbredt i Sørøst-Asia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878
*************** Tagiadini  Mabille, 1878 – ca. 170 arter fordelt på 27 slekter, for det meste i tropene i den gamle verden
**************** slekten *Ctenoptilum* de Nicéville, 1890
***************** *[[Ctenoptilum multiguttata]]* de Nicéville, 1890
***************** *[[Ctenoptilum vasava]]* (Moore, 1866)

## Kilder

* Brower, A.V.Z. og Warren, A. (2007) *Ctenoptilum* på Tree of life http://tolweb.org/Ctenoptilum/
* Markku Savela's Lepidoptera and some other life forms: Sjekkliste over artene. Hentet 13.6. 2012.
* Indian Foundation for Butterflies - *Ctenoptilum vasava* http://ifoundbutterflies.org/3-lepidoptera/ctenoptilum-vasava

## Eksterne lenker
*
Grøndalspasset

**Grøndalspasset** er et fjellpass på Spitsbergen på Svalbard. Det danner overgangen mellom Passdalen (en sidedal til Semmeldalen) i øst og Grøndalen i vest, og ligger mellom Passfjellet i nord og Tavlebreen i sør. Grøndalspasset ligger i Nordenskiöld Land, rundt 30 kilometer sørvest for Longyearbyen. Snøscooterløypa til Barentsburg, som ligger rundt 25 kilometer mot vest, går over Grøndalspasset.

## Referanser
Abraham Kuijper

**Abraham Kuijper** (født 29. oktober 1837, død 8. november 1920) var en nederlandsk teolog, politiker og journalist. Han grunnla Anti-Revolutionaire Partij (ARP) og var statsminister i Nederland fra 1901 til 1905.

## Liv og virke
### Bakgrunn
Kuijper kom fra Maassluis, vest i Nederland. I 1855 ble han student han litteratur, filosofi og teologi ved universitetet i Leiden. 

### Prest...
Han fikk doktorgrad i teologi i 1852 med en avhandling som sammenlignet læren til Jean Calvin med den til Jan Łaski. Selv var Kuijper kalvinist. Han startet din prestegjerning samme året i småbyen Beesd.

Han forlot Beesd i 1867, og fikk først jobb i Utrecht, deretter i Amsterdam i 1870. I 1871 begynte han å skrive for avisen *De Heraut*. Året etter startet Kuijper sin egen avis, *De Standaard*.
### ... og politiker
I 1874 ble Kuijper medlem av parlamentet som representant for det konservative partiet. Han flyttet til Haag, og to år etter skrev han programmet som la grunnlaget for det kommende Anti-Revolutionaire Partij. ARP ble dannet i 1879 med Kuijper som partileder. Tilhengerne av Kuijper gav han klengenavnet *Abraham de Geweldige* - «Abraham den veldige». I 1880 grunnla han det private Vrije Universiteit i Amsterdam, og ble også professor i teologi ved universitetet. 

Kuijper og en gruppe kirkegjengere hadde uttalt seg om at den reformerte kirken i Nederland var blitt for liberal, og burde vende tilbake til de gamle kalvinske standardene. Gruppen på om lag 80 medlemmer ble på grunn av dette suspendert fra den reformerte folkekirken i 1886. De suspenderte fortsatte likevel å samles, og kalte seg *Doleantie*, «De sørgende», på grunn av sorgen de kjente for den reformerte kirken. *Doleantie* utviklet seg til en raskt voksende frikirke, og hadde  medlemmer i 1889. Abraham Kuijper skrev også en rekke politiske og teologiske bøker, bl.a. oppslagsverket *Encyclopædie der heilige Godgeleerdheid* i tre bind i 1894. 

### Statsminister
Kuijper ble statsminister i august 1901 og hadde stillingen fram til 1905. En periode var han også innenriksminister i Nederland. 

Fra 1913 og fram til ham døde i Haag i 1920 var Kuijper medlem i senatet for provinsen Zuid-Holland. 

I 1913 ble Kuijper kommandør av Den nederlandske løves orden.

## Referanser


## Kilder
* , hentet inn 5. desember 2011.
Grøndalen (Svalbard)

**Grøndalen** er en dal som dannes av Grøndalselva vest i Nordenskiöld Land på Spitsbergen på Svalbard. Den er om lag 20 kilometer lang og strekker seg i øst-sørøstlig retning fra Grønfjorden i vest til Grøndalspasset ved Tavlebreen innerst i øst, et pass som fører over til Semmeldalen og Reindalen i øst. Om lag fem kilometer nord for dalen langs Grønfjorden ligger Barentsburg. Deltaet som avslutter dalen i vest stikker ut med oppbygging av morenemasser, og omgis i nord av bukta Larvika og i sør av Varmingbukta. Rundt midtveis i dalen fører Skardalspasset sørover til Berzeliusdalen i sør. Herfra tar man seg ned til Van Mijenfjorden.

Det er en rekke pingoer samlet midt i dalføret.

I Grøndalen ligger Grøndalshytta fra mellomkrigstiden, under det bratte Bjørnsonfjellet. Den ble anlagt for skjerpeformål i tilknytning til kull-forekomstene lengre vest. Dette er det eneste registrerte kulturminnet i hele de indre av Nordenskiöld Land, alle andre offisielle kulturminner ligger langs kystene. 

## Referanser


## Eksterne lenker
* 
* Grøndalshytta, kulturminnets beskrivelse i Riksantikvarens kulturminnedatabase.
Vetle Lindstad

**Vetle Gundersen Lindstad** (født 26. mars 1996 i Hamar) er en norsk ishockeyspiller som spiller på  Storhamar Dragons og Norges U16 og U18 landslaget. Moderklubben er Storhamar Dragons. I 2012 ble Vetle Lindstad den tredje kandidaten i kampen om stipendet kalt Thoresenprisen innstiftet av Powerplay Club og Patrick Thoresen.

Lindstad er lillebror til Ringerike IHK-spiller Martin Gundersen Lindstad.

## Referanser


## Eksterne lenker
*  
* https://web.archive.org/web/20160305043927/http://www.klubbweb.no/wap/?cmd=members_one&lag=62&activeId=1358
* http://www.dragons.no/artikkel/les/463/2_Vetle+Lindstad+tredje+Thoresen-priskandidat/
* https://web.archive.org/web/20120908054031/http://www.dragons.no/a_laget/spillerstall_2012_13/
San Isidro (kanton)

**San Isidro** er en kanton i provinsen Heredia i Costa Rica. Kantonen hadde 20&nbsp;633 innbyggere i 2011. Kantonens areal er på 26,96 km². Administrasjonssenteret er San Isidro.

En del av Braulio Carrillo nasjonalpark befinner seg nord i kantonen.

## Distrikter
Kantonen San Isidro er delt inn i distrikter:
*San Isidro
*San José
*Concepción
*San Francisco

## Referanser


## Eksterne lenker
*
San Pablo (kanton)

**San Pablo** er en kanton i provinsen Heredia i Costa Rica. Kantonen hadde 27&nbsp;621 innbyggere i 2011, mens selve bydistriktet hadde 19&nbsp;412 innbyggere. Kantonens areal er på 7,53 km². Administrasjonssenteret er San Pablo.

## Distrikter
Kantonen San Pablo er delt inn i to distrikter:
*San Pablo
*Rincón de Sabanilla

## Referanser
Semmeldalen

**Semmeldalen** er en dal i Nordenskiöld Land på Spitsbergen på Svalbard. Den er rundt 10 kilometer lang og strekker seg nordover fra nedre del av Reindalen til Semmelryggen. Fra Passdalen, en sidedal til Semmeldalen, fører Grøndalspasset over til Grøndalen i vest. Storparten av dalen ligger innenfor Nordenskiöld Land nasjonalpark.

Navnet kommer av ordet «simle», altså reinku.

## Referanser
Christina Herrström

**Christina Yngvesdotter Herrström Schildt** (født Herrström, 23. august 1959 i Lidingö, Sverige) er en svensk forfatter og manusforfatter. Hun har vært gift med Peter Schildt. Hun har skrevet blant annet barnebøkene *[[Ebba & Didrik]]*, *[[Glappet]]* og *[[Tusen gånger starkare]]* og hun har også skrevet manus til filmene/TV-seriene basert på disse bøkene (*Glappet* var først en TV-serie, men hun skrev om den til en bok). Hun har også skrevet manus til andre TV-serier og filmer.

## Referanser


## Eksterne lenker
* 
*  Christina Herrström på Bonnier Carlsens webside
*  Christina Herrström på DramaDirekts webside
Santa Bárbara (kanton)

**Santa Bárbara** er en kanton i provinsen Heredia i Costa Rica. Kantonen hadde 36&nbsp;243 innbyggere i 2011. Kantonens areal er på 53,21 km². Administrasjonssenteret er byen Santa Bárbara.

## Distrikter
Kantonen Santa Bárbara er delt inn i seks distrikter:
*Santa Bárbara
*San Pedro
*San Juan
*Jesús
*Santo Domingo
*Purabá

## Referanser
Soga om Ljot på Vollane

***Soga om Ljot på Vollane*** (*Valla-Ljóts saga*) er en islendingesaga fra 1200-tallet. Historien foregår i Svarfaðardalur ca år 985-1010 og handler om høvdingen Ljót Ljótolvsson på Vellir og hans motstander . Sagaen kan sees som en fortsettelse av Svarfdœla saga forsåvidt som den handler om etterkommere av personer som opptrer der. 

Sagaen har blitt beskrevet som «kort og lite dramatisk» og «unambitious», med mangelfull disposisjon og flere detaljer utelatt; «Saa mange som der er med i spillet, maa fortællingen bli litt floket». En opptakt til stridighetene er at Ljot blir ilagt en bot fordi han arbeidet på mikkelsmess, noe som i og for seg var usannsynlig så kort tid etter kristningen. Det er likevel sannsynlig at det finnes en kjerne av folkeminne om faktiske begivenheter som har blitt utnyttet av sagaens anonyme forfatter. 

Sagaens bærende stridigheter mellom Ljot og Gudmund har blitt forklart som «Mindre mænds uforstand og hevngjerrighet blir skyld i at høvdingene kommer til at staa mot hverandre, endda de begge helst vil ha fred.» Sagaen oppfattes som en skildring av skiftende æresbegrep fra hedensk til kristen tid, og sagaen utmerker seg ved at nettopp æresfølelse er den dominerende årsaken til personenes handlinger.

Teksten er bevart i flere håndskrifter fra 1600-tallet, som er forholdsvis identiske, de eldste er AM 158 fol., AM 161 fol. og AM 496 4to. En moderne oversettelse til dansk utkom i 1952. Oversatt til nynorsk av Rune Kyrkjebø i fembindsverket *Islendingesagaene*, 2014.

## Referanser


## Eksterne lenker
* snerpa.is, islandsk fulltekst
Halfdan Bleken

**Halfdan Bleken** (født 1958) er en norsk journalist, kritiker, programleder, skribent og musiker. Han var ansatt i NRK i 28 år. Som journalist er han mest kjent fra  radioprogrammer om musikk, kultur og samfunn sendt på NRK P2. Han har vært frilans siden 2021. 

Bleken er født i København, men vokste hovedsakelig opp i Oslo.

Han har syv års utdannelse i klassisk musikk, hvorav fire år ved Norges musikkhøyskole og tre år i Nederland. Han har mastergrad i utøvende musikk (blokkfløyte) fra Musikkonservatoriet i Haag. Han er utdannet journalist fra Norsk journalisthøgskole.

Han har forelest i musikk ved en rekke høyere læresteder i Norge og utlandet og arbeidet som blokkfløytist og barokkfløytist i flere år etter sin debut i Oslo i 1987. 

Bleken var ansatt i NRK P2 fra 1993 til 2021. De første 18 årene arbeidet han som musikkjournalist i Musikkavdelingen. Deretter var han ti år i Samfunns- og dokumentaravdelingen. Som programleder og kritiker har han gjort seg bemerket som formidler av tidligmusikkbevegelsen, det vil si musikere som forsøker å gjenskape hvordan musikk fra særlig førklassisistisk tid opprinnelig har hørtes ut. Han var programleder i tidligmusikkmagasinet *[[Musikkantikk]]*, som var NRKs eneste musikkprogram viet historisk oppføringspraksis og som rapporterte bredt og ofte direktesendt fra den internasjonale tidligmusikkscenen. I åtte av årene i NRK ledet Bleken dessuten programmet *[[Blindebukk (radioprogram)|Blindebukk]]*, der et fagpanel diskuterte ulike innspillinger av samme klassiske musikkverk. Han var også programleder i Midt i musikken (et daglig musikknyhetsmagasin), han hadde sitt eget kulturprogram *Halfdan Halve* og han ledet *På sporet - nytt på CD,* der han omtalte og ga kritikk til klassiske CD-utgivelser sammen med NRK-kollegaen Ragnhild Veire. I *P2-kommentaren* har han dessuten kommentert andre kulturuttrykk. Bleken har blant annet kritisert eksperter på klassisk musikk for kultursnobberi. Han har også skrevet fast i *[[Morgenbladet]]*s klassikerspalte "Fra platehylla". I 2011 gikk han ut av Musikkavdelingen i NRK P2 og over til Samfunns- og dokumentaravdelingens *[[Ekko (radioprogram)|Ekko]]*, et daglig radiomagasin i P2 med oppdrag å dekke samfunn og vitenskap. Der jobbet han som reporter særlig med portrettintervju og historisk stoff.

Han sluttet i NRK i 2021 og etablerte seg som freelance journalist, podcaster, foredragsholder og musiker.

## Referanser
Belén (Costa Rica)

**Belén** er en kanton sørvest i provinsen Heredia i Costa Rica. Kantonen hadde 21&nbsp;633 innbyggere i 2011. Kantonens areal er på 12,15 km². Administrasjonssentrum er San Antonio.

Belén ligger på den vestlige sida av motorveien Autopista General Cañas omtrent midtveis mellom landets hovedstad San José og Juan Santamaría internasjonale lufthavn.

## Distrikter
Belén er delt inn i tre distrikter:
*San Antonio
*La Ribera
*La Asunción

## Referanser


## Eksterne lenker
*
Flores (Costa Rica)

**Flores** er en kanton i provinsen Heredia i Costa Rica. Kantonen hadde 20&nbsp;037 innbyggere i 2011. Med et areal på 6,96 km² er den landets minste kanton. Administrasjonssentrum er San Joaquín.

## Distrikter
Flores er delt inn i tre distrikter:
*San Joaquín
*Barrantes
*Llorente

## Referanser
Liga Sagres 2012–2013

Sesongen begynte i august 2012 og endte i mai 2013. Porto var regjerende mestere, mens Estoril-Praia og Moreirense rykket opp.

## Tabell

## Statistikk
### Topscorere
Oppdater 6. mai

### Månedens spiller
Okerbukdue

**Okerbukdue** *(Leptotila ochraceiventris)* er en due i slekta *[[Leptotila]]*. Den finnes i fuktige skoger i Ecuador og Peru.

## Eksterne lenker
*
San Rafael (kanton)

**San Rafael** er en kanton i provinsen Heredia i Costa Rica. Kantonen hadde 45&nbsp;965 innbyggere i 2011. Kantonens areal er på 48,39 km². Administrasjonsenteret er byen San Rafael.

## Distrikter
Kantonen San Rafael er delt inn i fem distrikter:
*San Rafael
*San Josecito
*Santiago
*Ángeles
*Concepción

## Referanser


## Eksterne lenker
*
Tolimadue

**Tolimadue** *(Leptotila conoveri)* er en due i slekta *[[Leptotila]]*. Den bor i fuktige fjellskoger i Colombia.

## Eksterne lenker
*
Yngasdue

**Yngasdue** *(Leptotila megalura)* er en due i slekta *[[Leptotila]]*. Den finnes i Argentina og Bolivia.

## Eksterne lenker
*
Barva

**Barva** kan vise til:

*Barva (by) – en by i provinsen Heredia i Costa Rica
*Barva (kanton) – en kanton i provinsen Heredia i Costa Rica
*Barva (vulkan) – en vulkan i Costa Rica
Nina Skramstad

**Nina Skramstad** (født 21. januar 1969) er en norsk forfatter og  hundekjører for Oslomarka Trekkhundklubb. 
 
Skramstad er utdannet innen nordisk språk og litteratur fra Universitetet i Bergen. Hun har arbeidet som pressekontakt for Team Norway i 2003-2008.

Hun har gitt ut flere bøker om hundekjøring.

## Resultater i hundekjøring
;2011/2012: 
* Gausdal Maraton 200&nbsp;km åpen klasse: 7.-plass 
* Hallingen 160&nbsp;km åpen klasse:  4.-plass 
* Femundløpet 600&nbsp;km:  17.-plass   
* Finnmarksløpet 1000&nbsp;km: brøt i Karasjok 130&nbsp;km fra mål på grunn av syke hunder.

;2010/2011
* Gausdal Maraton 190&nbsp;km åpen klasse:  9.-plass 
* Hallingen 160&nbsp;km åpen klasse: 4.-plass 
* VM langdistanse/Femundløpet 600&nbsp;km 12-spann:  9.-plass 
* Finnmarksløpet 1000&nbsp;km 14-spann:  13.-plass

;2009/2010
* Gausdal Maraton 200&nbsp;km åpen klasse: 5.-plass
* Femund 600&nbsp;km 12-spann: Brøt på Tynset
* Finnmarksløpet 1000&nbsp;km 14-spann: 14.-plass og pris for best hundestell

;2008/2009
* Gausdal Maraton 200&nbsp;km åpen klasse: 1.-plass
* Finnmarksløpet 1000&nbsp;km 14-spann: 5.-plass (NM)

;2007/2008
* Vikerfjelløpet 70&nbsp;km åpen klasse: 3.-plass
* Pasvik Trail 300&nbsp;km åpen klasse: 3.-plass og pris for best hundestell

;2006/2007
* Femund 600&nbsp;km 12-spann: 7.-plass

;2005/2006
* Vikerfjelløpet 70&nbsp;km åpen klasse: 2.-plass
* Finnmarksløpet 500&nbsp;km 8-spann: 3.-plass (NM)
* Pasvik Trail 300&nbsp;km 8-spann: 3.-plass

;2004/2005
* Gausdal 5-mila 8-spann: 5.-plass
* Gausdal Maraton 190&nbsp;km 8-spann: 4.-plass
* Hallingen 180&nbsp;km 8-spann: 1.-plass
* Femund 300&nbsp;km 8-spann: 7.-plass
* Drevsjøløpet 110&nbsp;km åpen klasse: 2.-plass

## Bøker
* *Kappløp gjennom Alaska - Robert Sørlies gullferd til Nome* sammen med Lars Monsen. Oslo: Lars Monsen, 2003
* *På tur med hund.* Oslo: Larsforlaget, 2010.

## Referanser


## Eksterne lenker
*
Viga-Glums saga

**Víga-Glúms saga** (nørrønt *Víga-Glúms saga*; egentlig «Sagaen om drapsmannen Glum») er en islendingesaga fra 1200-tallet. Historien foregår i Eyjafjörður på 900-tallet og handler om *Glúmr Eyjólfsson* som frir seg fra en mordanklage ved en tvetydig ed som senere blir avslørt.  

Glum modnes sent, og er ikke i stand til å yte motstand da slektningene hans tilegner seg halve arven etter farens død. Glum reiser til Norge, hvor han tilbringer tid hos morfaren Vigfus. Når han skal reise hjem, får han med seg tre gaver fra morfaren: en kappe, et spyd og et sverd. Gavene er ment å representere forventninger til ham. Ved hjemkomsten dreper han Sigmundr; og i drapssaken på Tinget etterpå blir han frifunnet, og krever dertil retten til eiendommen fra Sigmundrs sønn Þorkell. Etter flere tiår som bygdens fremste mann, blir han «*finally brought down after it is revealed that he has sworn an ambiguous oath*». Glum går i «eksil» i Öxnadalr, hvor han etter hvert blir en gammel mann. I tillegg til at den forteller om Glums liv fra før fødselen og til han dør, handler sagaen også om andre allianser og stridigheter i egnen. 

Et tema i sagaen er forholdet mellom den Odin-dyrkelsen som Glums morfar Vigfus introduserer ham til, den Frøy-dyrkelsen som Glums motstandere Sigmundr og Þorkell praktiserer, og Glums egen livsanskuelse: «*trust firmly in his own possessions and strength*». Som gammel mann lar han seg døpe og tar kristentroen på Tinget i år 1000, tre år før sin død.

Glum er fetter av Øgmund Dytt og morbror til Torvald Tasalde. Sagaen har ett kapittel til felles med *[[Soga om Røykdølane]]*, en beretning om Víga-Skútas reise til Eyjafjörður for å angripe Glúm. Jónas Kristjánsson  argumenterer for at dette opprinnelig må ha vært en separat tekst, en «*Skútu þáttr*», som verken forfatteren av Víga-Glúms saga eller Reykdæla saga hadde evner til å skrive.

Sagaen er kjent fra håndskriftet *[[Möðruvallabók]]*. Den ble oversatt til norsk av Sigrid Undset i 1923, og oversettelsen er gjenutgitt flere ganger.

## Referanser


## Eksterne lenker
* heimskringla.no, dansk fulltekst
Teleocichla cinderella

***Teleocichla cinderella*** er en fisk fra familien Cichlidae. *T. cinderella* liker seg i raskt strømmende vann og har en avlang kroppsform og underutviklet svømmeblære. Arten har en overfladisk likhet med noen arter av blant andre kutlinger.

## Eksterne lenker
* 
* 
* Teleocichla cinderella hos fishbase.org
Back for Good (Modern Talking-album)

***Back for Good*** er det syvende albumet til den tyske duoen Modern Talking, som ble utgitt 30. mars 1998. Det var en høyst uventet gjenforening, hele elleve år etter bruddet. Albumet *Back for Good* er en samling av deres tidligere hitlåter med totalt 18 spor. Hvorav fire spor er nye sanger, 13 spor er tidligere hits i nyinnspilt og re-mikset utgave, samt en medley. Noen av de gamle hitlåtene, som «Lady Lai» og «Angie's Heart», hadde forøvrig fått helt nytt arrangement.

*Back for Good* tok førsteplassen på salgslistene i Tyskland den 13. april 1998 og tilbragte totalt fem uker på toppen, og solgte til fem ganger gull med over 1&nbsp;250&nbsp;000 solgte enheter. *Back for Good* tilbragte totalt 54 uker på de tyske salgslistene.

*Back for Good* gjorde også stor suksess utenfor Tyskland, og toppet salgslistene i mange andre land som Sverige, Finland, Norge, Sveits og Østerrike. *Back for Good* har etterhvert solgt over tre millioner eksemplarer i Europa alene.

## Musikkstil
Gjenforeningen mellom Thomas Anders og Dieter Bohlen i Modern Talking resulterte i en helt annen stil, enn den opprinnelige 1980-stilen deres. Duoen innspilte sitt materiale på nytt basert på det europeiske markedet. Singlene, slik som  «You're My Heart, You're My Soul '98» besto av up-tempo rytmer og rap fremført av Eric Singleton. Dermed kunne ikke Modern Talkings musikk lenger anses som Europop, i stedet ble de ren Electronica, med unntak av noen spor på *Back for Good* som nyinnspillingen av «Lady Lai» og «Give Me Peace on Earth» samt de nye balladene «I Will Follow You» og «Don't Play With My Heart».

## Produksjons detaljer
*Thomas Anders: Vokal
*Eric Singleton: Rapper
*Dieter Bohlen: Produsent, komponist og låtskriver
*Amadeus Crotti: Arrangør
*Lato Titenkov: Arrangør
*Luis Rodríguez: Co-produsent

## Sporliste
# «You're My Heart, You're My Soul» (Ny versjon) — 3:47
# «Brother Louie» (Ny versjon) — 3:36
# «I Will Follow You» — 3:56
# «Cheri Cheri Lady» (Ny versjon) — 3:00
# «You Can Win If You Want» (Ny versjon) — 3:25
# «Don't Play With My Heart»  — 3:23
# «Atlantis Is Calling» (Ny versjon) — 3:20
# «Geronimo's Cadillac» (Ny versjon) — 3:02
# «Give Me Peace on Earth» (Ny versjon) — 4:08
# «We Take the Chance»   — 3:59
# «Jet Airliner» (Ny versjon) — 3:51
# «Lady Lai» (Ny versjon) — 4:56
# «Anything Is Possible»  — 3:36
# «In 100 Years» (Ny versjon) — 3:53
# «Angie's Heart» (Ny versjon) — 3:28
# «You're My Heart, You're My Soul» (Original Nr.1 Mix '84) — 3:10
# «You Can Win If You Want» (Original Nr.1 Mix '84) — 3:40
# «Nr. 1 Hit Medley»  — 7:03

## Liste plasseringer
}
|-
|}

## Se også

*:Kategori:Tyske musikkalbum

## Referanser


## Eksterne lenker
* 
*  Modern talking chart positions
Luis Rodríguez

**Luis Rodríguez Salazar** er en spansk produsent, arrangør og lyd-tekniker, best kjent for sin medvirkning som medprodusent og samarbeidspartner for Dieter Bohlen fra Modern Talking. Han var også involvert som medprodusent (til langt utpå 1990-tallet) i de fleste produksjonene til Dieter Bohlen, som f.eks. C. C. Catch og Blue System.

## Biografi
Rodríguez ble født i Fuente el Fresno, Ciudad Real i Spania i 1948. Rodriguez begynte som bassist/gitarist i bandet «Los Esclavos» som opptrådte på en av de viktigste flamencoklubbene i Hamburg. Han begynte å synge da han var i midten av tyveårene, og etablerte sitt eget platestudio i Hamburg: «Star 33». Luis Rodriguez har vært medprodusent for mange kjente artister, slik som C.C. Catch, Blue System, Chris Norman (ex-Smokie), Bonnie Tyler med flere. På 1990-tallet holdt han på med flere prosjekter inkludert New Baccara, Mike Mareen, Chicano, T. Ark, Sweet Connection og andre. Han hadde stor suksess som produsent med musikkprosjektet Fun Factory.

Med sin kone Lian Ross på vokal, produserte Rodríguez flere dance-prosjekter slik som: Creative Connection, Josy, Lian Ross, Jobel, Dana Harris, etc.

## Album produsert av Rodríguez (utvalg)
* The First Album – Modern Talking
* Let's Talk About Love – Modern Talking
* Ready for Romance – Modern Talking
* In the Middle of Nowhere – Modern Talking
* Romantic Warriors – Modern Talking
* In the Garden of Venus – Modern Talking
* Catch the Catch – C. C. Catch
* Bitterblue – Bonnie Tyler
* Back for Good – Modern Talking

## Referanser


## Eksterne lenker
*
Valget i Australia 2004

**Valget i Australia i 2004** var et valg til det 41. australske parlament. Det ble avholdt 9. oktober 2004. Den sittende statsministeren John Howard fra Liberal Party of Australia vant valget.
Acraea bergeriana

***Acraea bergeriana*** er en sommerfugl i Flikvingefamilien. Den lever i Tanzania. Habitatet består av skoger fra 350 til  moh.

Voksne individer er tiltrukket av blomster.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien Heliconiinae
*************** Gruppen Acraeini Boisduval, 1833 – før ofte regnet som en egen familie, Acraeidae.
**************** Slekten *[[Acraea]]* Fabricius, 1807
***************** **Ikke plassert i artsgruppe**
****************** ***Acraea bergeriana***
****************** synomymer:
****************** *Acraea cepheus bergeriana* Pierre, 1979
****************** *Acraea (Acraea) bergeriana*
****************** *Acraea cepheus f. bergeri* Pierre, 1976

## Referanser


## Eksterne lenker
* 
* Wahlberg, N. og A.V.Z. Brower (2006) Acraea på ''Tree of life''
* The Nymphalidae Systematics Group: The Subfamily Heliconiinae
* Markku Savela's Lepidoptera and some other life forms: Sjekkliste over artene. Hentet 3.1. 2012
Torkild Jemterud

**Torkild Langgård Jemterud** (født 1976) er en norsk journalist og programleder. Han er kjent for å formidle populærvitenskap i NRK P2.

Jemterud har studert matematikk og fysikk ved Universitetet i Oslo. Han jobbet i Radio Nova, en lokalradio drevet av og for studenter i Oslo. Han var redaktør for kanalen fra 2003 til 2005.

Jemterud har vært NRK-reporter siden 2004. Der har han vært del av redaksjonen i det populærvitenskapelige magasinet *[[Verdt å vite]]* og arvtakeren *[[Ekko (radioprogram)|Ekko]]*, et daglig, aktuelt radioprogram om samfunn og vitenskap. Han har siden vært programleder for *[[Abels tårn]]*, som sendes på P2, der eksperter svarer på lytterspørsmål om naturvitenskap.
## Referanser